CELEX: 52011PC0061
Language: fi
Date: 2011-02-15
Title: Ehdotus: EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti tehtävästä Euroopan globalisaatiorahaston varojen käyttöönotosta (hakemus EGF/2010/010 CZ/Unilever, Tšekki)

|

52011PC0061

Ehdotus: EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti tehtävästä Euroopan globalisaatiorahaston varojen käyttöönotosta (hakemus EGF/2010/010 CZ/Unilever, Tšekki)  /* KOM/2011/0061 lopull. */  

	[pic] | EUROOPAN KOMISSIO |Bryssel 15.2.2011KOM(2011) 61 lopullinenEhdotus:EUROOPAN PARLAMENTIN JA NEUVOSTON PÄÄTÖStalousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti tehtävästä Euroopan globalisaatiorahaston varojen käyttöönotosta (hakemus EGF/2010/010 CZ/Unilever, Tšekki)PERUSTELUTTalousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät.Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2].Tšekki toimitti 24. maaliskuuta 2010 EGR:n rahoitustukea koskevan hakemuksen EGF/2010/010 CZ/Unilever työntekijävähennysten vuoksi, jotka on toteutettu Unilever ČR spol.s r.o. -yrityksessä, jäljempänä ’Unilever’, Nelahozevesissa Tšekissä.Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät.HAKEMUKSEN TIIVISTELMÄ JA ANALYYSIKeskeiset tiedot: |EGR-viitenumero | EGF/2010/010 |Jäsenvaltio | Tšekki |2 artikla | a) |Ensisijainen yritys | Unilever ČR spol.s r.o. |Toimittajat ja jatkojalostajat | 0 |Viiteajanjakso | 16.9.2009–16.1.2010 |Yksilöllisten palvelujen aloittamispäivä | 16.10.2009 |Hakemuksen päivämäärä | 24.3.2010 |Työntekijöiden vähennykset viiteajanjaksolla | 634 |Työntekijävähennykset ennen viitejaksoa ja viitejakson jälkeen | 0 |Tukikelpoiset työntekijöiden vähennykset yhteensä | 634 |Tuen kohteena olevat työttömiksi joutuneet työntekijät | 460 |Yksilöllisten palvelujen kustannukset euroina | 474 463 |EGR:n täytäntöönpanokustannukset[3] euroina | 23 723 |EGR:n täytäntöönpanokustannukset prosentteina | 4,8 |Kokonaisbudjetti euroina | 498 186 |EGR:n tuki euroina (65 %) | 323 820 |1.  Hakemus esitettiin komissiolle 24. maaliskuuta 2010, ja sitä täydennettiin lisätiedoin 20. syyskuuta 2010 asti.2.  Hakemus täyttää EGR:n rahoitustuen myöntämisen edellytykset, jotka esitetään asetuksen (EY) N:o 1927/2006 2 artiklan a alakohdassa, ja se toimitettiin kyseisen asetuksen 5 artiklassa säädetyssä 10 viikon määräajassa.Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä3.  Työntekijävähennysten ja maailmanlaajuisen rahoitus- ja talouskriisin välisen yhteyden osoittamiseksi Tšekki esittää, että Unileverin Tšekissä valmistamien elintarvikkeiden myynti ja kulutus on voimakkaasti vähentynyt kriisin seurauksena. Se viittaa Eurostatin tilastoihin, joiden mukaan syyskuusta 2008 elokuuhun 2009 ulottuvana kahdentoista kuukauden aikana vähittäismyynnin liikevaihto laski EU:n 27:ssä jäsenvaltiossa 3,32 prosenttia, euroalueella 4,52 prosenttia ja Tšekissä 5,88 prosenttia.Unileverin tuotantolaitos Nelahozevesissa toimitti tuotteita koko EU:n markkinoille, ja sen tuotteiden kysynnän väheneminen teki tilanteen kestämättömäksi. Noin 45 prosenttia sen tuotannosta myytiin paikallisilla markkinoilla (Tšekissä ja Slovakiassa), ja hakemuksessa esitettyjen Tšekin tilastotoimiston lukujen perusteella vähittäismyyntisektorin myyntimäärät putosivat vuodessa 5,88 prosenttia syyskuuhun 2009 mennessä.Tšekin mukaan monet kuluttajat ovat muuttaneet kulutustottumuksiaan maailmanlaajuisen talouskriisin aiheuttaman epävarmuuden vuoksi. Osa kuluttajista vähensi kulutustaan, ja osa siirtyi käyttämään heikompilaatuisia tuotteita. Molemmilla tekijöillä oli voimakas vaikutus sellaisten merkkituotteiden kysyntään, jollaisia Unilever valmistaa. Hakemuksessa viitataan kuluttajien luottamusta kuvaaviin Eurostatin lukuihin, jotka osoittavat luottamuksen vähentyneen voimakkaasti EU:n 27:ssä jäsenvaltiossa ja Tšekissä vuoden 2009 aikana.Kuluttajien luottamuksen heikkeneminen ja myyntimäärien väheneminen johtivat vääjäämättä tuotannon vähenemiseen Nelahozevesissa ja Unileverin toteuttamaan tuotantokapasiteetin uudelleenjärjestelyyn. Yritys päätti sulkea Nelahozevesin tehtaansa ja toimittaa tuotteita paikallisille ja muille EU-markkinoille toisilta, myös muualla EU:ssa sijaitsevilta tuotantolaitoksilta.Osoitus vähennettyjen työntekijöiden määrästä ja 2 artiklan a alakohdan mukaisten edellytysten täyttymisestä4.  Tšekin tekemä hakemus perustuu asetuksen (EY) N:o 1927/2006 2 artiklan a alakohdassa tarkoitettuun toimintakriteeriin, jonka mukaan edellytetään, että jäsenvaltiossa sijaitsevan yrityksen palveluksesta vähennetään neljän kuukauden aikana vähintään 500 työntekijää, mukaan luettuna työntekijät, jotka vähennetään sen toimittajien tai jatkojalostajien palveluksesta.5.  Hakemuksesta ilmenee, että Unilever vähensi neljän kuukauden viiteajanjakson aikana (16. syyskuuta 2009–16. tammikuuta 2010) 634 työntekijää. Kaikki nämä vähennetyt työpaikat on laskettu asetuksen (EY) N:o 1927/2006 2 artiklan toisen kohdan kolmannen luetelmakohdan mukaisesti. Kyseisen luetelmakohdan vaatimusten mukaisesti Tšekki on toimittanut komissiolle lisätietoja irtisanottujen määrästä.Selvitys työntekijävähennysten ennakoimattomasta luonteesta6.  Tšekki esittää, että talous- ja rahoituskriisiä ja sen voimakkuutta ei voitu ennakoida.Tiedot työntekijävähennyksiä tekevistä yrityksistä ja tuen kohteena olevista työntekijöistä7.  Hakemus koskee 634:ää työntekijää Unilever ČR, spol.s r.o. -yrityksessä Nelahozevesissa NUTS II -alueella Střední Čechyssä. Kaikille irtisanotuille työntekijöille on tarjottu mahdollisuutta osallistua työhönsijoittumisohjelmaan, ja 460 heistä on päättänyt osallistua.8.  Tuen kohteena olevat työntekijät voidaan jaotella seuraavasti:Ryhmä | Lukumäärä | Prosenttiosuus |Miehiä | 219 | 47,6 |Naisia | 241 | 52,4 |EU:n kansalaisia | 460 | 100,0 |Muun kuin EU-valtion kansalaisia | 0 | 0,0 |15-24-vuotiaita | 42 | 9,1 |25-54-vuotiaita | 358 | 77,8 |Yli 54-vuotiaita | 60 | 13,1 |9.  Tuen kohteena olevat työntekijät voidaan jaotella ammattiryhmittäin seuraavasti:Ryhmä | Lukumäärä | Prosenttiosuus |Teollisuustyöntekijät | 235 | 51,1 |Teollisuustuotteiden valmistajat | 117 | 25,4 |Tuotantopäälliköt | 40 | 8,7 |Laadunvalvonta | 21 | 4,6 |Nosturien ja haarukkatrukkien kuljettajat | 18 | 3,9 |Sähköasentajat | 14 | 3,1 |Hallintohenkilöstö | 4 | 0,9 |Ylemmät toimihenkilöt | 5 | 1,1 |Rahoitusalan henkilöstö | 3 | 0,6 |Atk-henkilöstö | 3 | 0,6 |10.  Tšekki on asetuksen (EY) N:o 1927/2006 7 artiklan mukaisesti vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n tuen toteuttamisen eri vaiheissa ja etenkin haettaessa siitä tukea.Asianomaisen alueen ja sen viranomaisten ja sidosryhmien kuvaus11.  Kyseinen Unileverin tehdas sijaitsee Nelahozevesissa Prahan pohjoispuolella Keski-Böömissä, Mělníkin alueella. Alueen väestömäärä on noin 100 000, ja talous on laajalti riippuvaista elintarviketeollisuudesta, kemianteollisuudesta ja energia-alan teollisuudesta. Alueen taloudelle on tyypillistä pienten ja keskisuurten yritysten suuri osuus.12.  Tärkeimmät sidosryhmät ovat työ- ja sosiaaliministeriö (MOLSA), Unilever ČZ spol.s r.o., Mělníkin työvoimatoimisto ja Böömin ja Määrin alueiden elintarviketeollisuuden työntekijöiden riippumaton ammattiliitto (NOSPP).Työntekijävähennysten odotettu vaikutus paikalliseen, alueelliseen tai koko maan työllisyyteen13.  Tšekin viranomaiset esittävät, että kriisi on johtanut työttömyyden merkittävään kasvuun Tšekissä. Keski-Böömissä, jossa Unileverin tehdas sijaitsee, työttömyysaste kasvoi 3,6 prosentista vuonna 2008 6,4 prosenttiin lokakuuhun 2009 mennessä. Nelahozevesissa työttömyysaste oli 7,5 prosenttia lokakuussa 2009. Vaikka työttömyysaste oli suhteellisen alhainen ja alhaisempi kuin Tšekin kansallinen keskiarvo (8,5 prosenttia lokakuussa 2009), maan työttömyyden rakenne aiheuttaa huolta. Korkeasti koulutettujen henkilöiden työttömyys on alhainen, mutta työntekijöistä, joilla on ainoastaan peruskoulutus, työttömänä on yli 25 prosenttia, ja suurin osa Unileverin irtisanomista henkilöistä kuuluu tähän ryhmään. Mahdollisuudet päästä pian takaisin työhön ovat tämän vuoksi heikot ja ilman lisätukea työntekijät ovat vaarassa ajautua pitkäaikaistyöttömiksi.Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely, mukaan luettuna toimien täydentävyys rakennerahastoista rahoitettavien toimien kanssa14.  Kaikki jäljempänä luetellut toimenpiteet muodostavat yhdessä koordinoidun yksilöllisten palvelujen paketin, jonka tavoitteena on työntekijöiden integroituminen uudelleen työmarkkinoille. Unilever osallistuu toimenpiteiden rahoitukseen, ja toimenpiteet toteuttaa joko yritys itse tai sen puolesta toimivat alihankkijat.15.  Ensimmäisenä askeleena tarjotaan apua työhön sijoittautumisessa . Keinoina ovat työttömäksi jääneen neuvonta, työpaikkahaku ja uramuutos. Työlainsäädännön hyvin tunteva asiantuntija, psykologi ja kokenut uramuutoskonsultti tarjoavat tarvittaessa neuvoja. Työttömiksi jääneille laaditaan lisäksi esite, jossa kerrotaan, millaisia työvoimapalveluja heille on tarjolla, neuvotaan tunteiden läpikäyntiä ja ehdotetaan, mitä ennen ohjelman alkua kannattaa tehdä ja mitä ei.16.  Henkilökohtainen neuvonta ja työnhakupalvelu , joihin sisältyy työnhakua koskeviin erityiskysymyksiin vastaaminen, nykyisen toiminnan arviointi, jatkotoimien valmistelu, tarjousten arviointi, uraan liittyvät markkinointistrategiat, haastattelutulosten analysointi, internetin ja muiden tietolähteiden käyttö työnhaussa, kohdemarkkinoiden kartoitus (yritykset, joissa saattaisi olla soveltuvia työpaikkoja), tuki yhteydenotoissa kohdeyrityksiin, verkostoituminen, ansioluetteloiden ja hakemusten laadinta, yhteydet valtion hallintoon, yrityksen perustamiseen liittyvät asiat (tiedotus, yhteydet, tuki ja ammatillinen lisäkoulutus), psykologinen tuki tarvittaessa sekä psykologiset testit ja palaute.17.  Työnhakuavustusta tarjotaan työntekijöille, jotka aloittavat koulutuksen ja työnhaun.18.  Uramuutosta käsittelevät seminaarit ja erityiset työpajat , joissa keskitytään työnhaussa ja urakehityksessä tarvittavien taitojen lisäämiseen. Työntekijöille ja johtotehtävissä työskenteleville järjestetään erilliset seminaarit, joissa otetaan huomioon ryhmien erilaiset tarpeet ja työmarkkinatilanne. Johtotehtävissä työskennelleille järjestettävässä kaksipäiväisessä seminaarissa käsitellään tehokasta työnhakua. Osallistujat oppivat käyttämään työnhaussa projektihallinnan keinoja, joiden avulla luodaan suunnitelma, mittarit ja tavoitteet onnistunutta muutosta varten. Työntekijöille järjestetään yksipäiväinen koulutus, joka on jaettu kahteen puoli päivää kestävään osioon ja jonka avulla tehdas-, kunnossapito-, huolto- ja muu tuntipalkkainen henkilöstö oppii tunnistamaan omat taitonsa ja kykynsä, asettamaan työpaikkaa koskevia tavoitteita, laatimaan luettelon työpaikkatavoitteista, laatimaan työhakemuksen, ansioluettelon tai esittelykirjeen ja oppimaan työnhaussa tärkeitä taitoja. Lisäksi järjestetään useita erityisseminaareja, joissa aiheina ovat mm. tuloksia tuottavat ansioluettelot ja hakukirjeet sekä haastattelutekniikka.19.  Koulutus- ja matka-avustusta tarjotaan kaikille irtisanotuille työntekijöille, jotka osallistuvat työhönsijoittautumistoimiin.20.  Ylemmille toimihenkilöille on suunniteltu yksilöllisiä uramuutospalveluja . Palveluiden tarkoituksena on auttaa ylempiä toimihenkilöitä siirtymään urallaan menestyksekkäästi. Palvelut on suunniteltu siten, että niihin sisältyy kaikentyyppistä tukea, jota työnhakija saattaa tarvita ja että ne vastaavat erilaisia tilanteita. Yksilöllisessä neuvonnassa käsitellään seuraavia aiheita: muutosprosessiin liittyvien tunteiden hallinta, itsearviointi käyttäen asianmukaisia välineitä, taitojen, vahvuuksien, arvojen ja saavutusten kattava arviointi, ura- ja työpaikkamahdollisuuksien syvällinen kartoitus, kattava tavoiteanalyysi ja markkinastrategia, markkinointisuunnitelmat, ansioluettelon, saatekirjeen ja muun kirjallisen aineiston laatiminen, syvähaastattelu- ja verkostoutumiskoulutus, työtarjousten arviointi ja niistä neuvotteleminen, räätälöity yrityshaku ja opastus näiden yritysten kanssa toimimiseen, toimiston käyttömahdollisuudet (työpiste, jossa tietokone, faksi, sähköposti ja internet), lehdissä julkaistavien työpaikkailmoitusten seurantaan liittyvä tuki ja ylempien toimihenkilöiden työnhakuun erikoistuneen konsultin tarjoamat palvelut.21.  Toteutetaan toimenpiteitä vanhempien työntekijöiden aktivoimiseksi . Näihin sisältyy viikoittaiset työpajat ja koulutus sekä yksilöllinen neuvonta, joissa keskitytään erityisesti oman osaamisen markkinointiin ja atk-taitoihin.22.  Itsenäiseksi ammatinharjoittajaksi ryhtyville tarjottava tuki käsittää tietojen antamista itsenäisenä ammatinharjoittajan toimimisesta ja erityisesti lakisääteisistä edellytyksistä. Näistä seikoista kerrotaan seminaareissa, joita täydennetään yksilöllisellä neuvonnalla, joissa käsitellään jonkin tietyn alueen markkinoita.23.  Yrittäjyyden tukemiseen kuuluu seminaari, jossa käsitellään oman yrityksen perustamisedellytyksiä.24.  Hankkeen (hankeryhmän) toimintaan liittyvät kulut kattavat hankeryhmän kulut, jotka liittyvät suoraan kaikkiin muihin toimiin. Avoimuuden vuoksi Tšekin viranomaiset ovat päättäneet budjetoida ja esittää kyseiset kulut erikseen.25.  EGR:n täytäntöönpanosta aiheutuvat menot, jotka on sisällytetty hakemukseen asetuksen (EY) N:o 1927/2006 3 artiklan mukaisesti, kattavat valmistelu-, hallinnointi-, valvonta-, tiedotus- ja mainontatoimia.26.  Tšekin viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Tšekin viranomaiset arvioivat näiden palvelujen kokonaiskustannuksiksi 474 463 euroa ja EGR:n täytäntöönpanosta aiheutuviksi kustannuksiksi 23 723 euroa (4,8 prosenttia kokonaismäärästä). EGR:stä haettu rahoitusosuus on yhteensä 323 820 euroa (65 prosenttia kokonaiskustannuksista).Toimet | Kohteena olevien työntekijöiden arvioitu lukumäärä | Arvioidut kustannukset kohteena olevaa työntekijää kohti (euroa) | Kustannukset yhteensä (EGR ja kansallinen yhteisrahoitus) (euroina) |Yksilölliset palvelut (asetuksen (EY) N:o 1927/2006 3 artiklan ensimmäinen kohta) |Apu työhön sijoittautumisessa | 460 | 44 | *20 423 |Neuvonta ja työnhakupalvelu | 460 | 174 | 80 040 |Työnhakuavustus | 460 | 100 | 46 000 |Uramuutosta käsittelevät seminaarit ja erityiset työpajat | 460 | 340 | 156 400 |Koulutus- ja matka-avustus | 460 | 164 | *75 292 |Yksilölliset uramuutospalvelut ylemmille toimihenkilöille | 5 | 4 775 | 28 875 |Toimenpiteet vanhempien työntekijöiden aktivoimiseksi | 83 | 100 | 8 300 |Tuki itsenäiseen ammatinharjoittamiseen | 10 | 950 | 9 500 |Yrittäjyyden edistäminen | 10 | 1 150 | 11 500 |Hankkeen (hankeryhmän) toimintaan liittyvät kulut | 460 | 94 | 43 133 |Yksilöllisten palvelujen kustannukset yhteensä | 474 463 |EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) |Valmistelutoimet | 4 745 |Hallinnointi | 2 372 |Tiedotus ja mainonta | 1 186 |Valvontatoimet | 15 420 |EGR:n täytäntöönpanokustannukset yhteensä | 23 723 |Arvioidut kokonaiskustannukset | 498 186 |EGR:n rahoitusosuus (65 % kokonaiskustannuksista) | 323 820 |*Kokonaismäärä ei täsmää pyöristämisen vuoksi.27.  Tšekki vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa.Päivämäärät, jolloin yksilöllisten palvelujen tarjoaminen työntekijöille aloitettiin tai on tarkoitus aloittaa28.  Tšekki aloitti EGR:n osarahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 16. lokakuuta 2009. Tästä päivämäärästä alkaa sen vuoksi tukikelpoisuusaika, joka koskee kaikkea EGR:stä mahdollisesti myönnettävää apua.Menettelyt työmarkkinaosapuolten kuulemiseksi29.  Tšekin viranomaiset ilmoittivat, että Unileverin rakennemuutosta tukevista toimista on keskusteltu työmarkkinaosapuolten ja työvoimatoimiston kanssa. Sopimus tukitoimista tehtiin 16. syyskuuta 2009.30.  Tšekin viranomaiset vahvistivat, että kansallisessa ja EU:n lainsäädännössä säädettyjä joukkoirtisanomisiin liittyviä vaatimuksia on noudatettu.Tiedot toimista, jotka ovat pakollisia kansallisen lainsäädännön tai työehtosopimusten nojalla31.  Asetuksen (EY) N:o 1927/2006 6 artiklassa säädettyjen perusteiden täyttymisen osalta Tšekin viranomaisten hakemuksessa32.  vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla,33.  osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen,34.  vahvistettiin, ettei edellä tarkoitetuille tukikelpoisille toimille saada avustusta muista yhteisön rahoitusvälineistä.Hallinnointi- ja valvontajärjestelmät35.  Tšekki on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahaston (ESR:n) rahoituksen hallinnointi ja valvonta Tšekissä.Rahoitus36.  Tšekin hakemuksen perusteella ehdotetaan, että EGR:stä myönnetään koordinoitua yksilöllisten palvelujen pakettia varten 323 820 euroa, joka on 65 prosenttia kokonaiskustannuksista. Komission ehdotus rahastosta maksettavasta osuudesta perustuu Tšekin toimittamiin tietoihin.37.  Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti sekä määrärahojen uudelleenkohdennusten osalta käytettävissä olevan liikkumavaran, komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a.38.  Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään.39.  Esittämällä tämän ehdotuksen rahaston varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous.40.  Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2011 talousarvioon 17. toukokuuta 2006 tehdyn toimielinten sopimuksen 28 kohdan mukaisesti.Maksumäärärahojen lähteet41.  Vuoden 2011 talousarvion budjettikohdassa 04 05 01 ”Euroopan globalisaatiorahasto (EGR)” on maksumäärärahoja 47 608 950 euroa; tätä budjettikohtaa käytetään kattamaan hakemusta varten tarvittavat 323 820 euroa.Ehdotus:EUROOPAN PARLAMENTIN JA NEUVOSTON PÄÄTÖStalousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti tehtävästä Euroopan globalisaatiorahaston varojen käyttöönotosta (hakemus EGF/2010/010 CZ/Unilever, Tšekki)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen,ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 28 kohdan,ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[5] ja erityisesti sen 12 artiklan 3 kohdan,ottavat huomioon komission ehdotuksen[6],sekä katsovat seuraavaa:(1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.(2) EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka ovat tulleet vähennetyiksi maailmanlaajuisen rahoitus- ja talouskriisin välittömänä seurauksena.(3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.(4) Tšekki esitti 24 päivänä maaliskuuta 2010 hakemuksen EGR:n varojen käyttöönottamiseksi Unilever ČR spol.s r.o. -yrityksessä tehtyjen irtisanomisten vuoksi ja toimitti sitä täydentäviä lisätietoja 20 päivään syyskuuta 2010 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 323 820 euroa.(5) Tämän vuoksi EGR:stä olisi otettava käyttöön varoja rahoitustuen antamiseksi Tšekin hakemuksen perusteella,OVAT HYVÄKSYNEET TÄMÄN PÄÄTÖKSEN:1 artiklaEuroopan globalisaatiorahastosta (EGR) otetaan käyttöön 323 820 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.2 artiklaTämä päätös julkaistaan Euroopan unionin virallisessa lehdessä .Tehty [Brysselissä/Strasbourgissa]Euroopan parlamentin puolesta Neuvoston puolestaPuhemies Puheenjohtaja [1] EUVL C 139, 14.6.2006, s. 1.[2] EUVL L 406, 30.12.2006, s. 1.[3] Asetuksen (EY) N:o 1927/2006 3 artiklan kolmannen kohdan mukaisesti.[4] EUVL C 139, 14.6.2006, s. 1.[5] EUVL L 406, 30.12.2006, s. 1.[6] EUVL C […], [...], s. [...].